**ПРОТОКОЛ  № 2**

            Днес, на 15.03.2018г. в 10.00 часа в административната сграда на УМБАЛ «Свети Георги» ЕАД, гр. Пловдив, бул. Пещерско шосе № 66 се проведе заседание на Комисия, назначена със Заповед № 145 от 23.02.2018г. на Изпълнителния директор на УМБАЛ “Свети Георги” ЕАД, определена в състав:

 **Председател:**  Тенчо Василев – Началник отдел „ПООП” и главен юрисконсулт **и членове:** Златка Инджова - счетоводител в отдел "ФСО" и Владимира Костова – юрисконсулт.

 Заседанието беше свикано от председателя на комисията, съгласно определен от него график.

           Комисията продължи работата си по разглеждане и оценка на офертите по обществена поръчка с предмет „**Периодична доставка на ваучери за храна за нуждите на Университетска многопрофилна болница за активно лечение „Свети Георги” ЕАД гр.Пловдив**”, открита с Решение № 53 от 07.01.2018г.

            **Комисията пристъпи към разглеждане на документите от техническите предложения на участниците.**

**1. По отношение на техническото предложение от офертата на Призма Лукс ООД:**

 Възложителят е изискал от участниците да приложат в техническото си предложение *Концепция за изпълнение на поръчката*, съдържаща конкретно предвиждане за изпълнение на дейностите от предмета на поръчката, в т.ч. вътрешната организация, която ще бъде приложена за успешното изпълнение на поръчката (приемане на заявки за доставки, организация и срокове за експедиция и други по преценка на участника). **От концепцията следва да се установява спазване на изискванията на поръчката (Раздел VI, б. “Б”, т.2 от Указанията към участниците).**

Участникът е представил Концепция, но в нея се откриват несъответствия с предварително обявените изисквания за изпълнение на поръчката:

1. Възложителят е изискал ваучерите да се доставят в следните срокове:

- за ваучери по Наредба №11 в срок от **5 календарни дни** от заявяването им от ВЪЗЛОЖИТЕЛЯ.

- за ваучери по Наредба №7 в срок от **5 календарни дни** от плащането им от ВЪЗЛОЖИТЕЛЯ.

Същото е указано в Указанията към участниците (Раздел I, т.4), в образеца на предложението за изпълнение на поръчката - Приложение № 3 (т.5) и в проекта на договор (чл. 5).

В своята концепция участникът е заявил, че доставката на ваучерите по Наредба № 7 ще се извършва в срок, **не повече от 3 работни дни** считано от датата на плащането на номиналната стойност и възнаграждението за отпечатване, опаковане и доставка.

Налице е съществено разминаване с изискванията на поръчката - несъответствие с изискания срок за доставка на ваучерите.

2. Възложителят е изискал следния начин на плащане:

- Заплащането на ваучери по Наредба №7 се извършва преди доставката;

- Заплащането на ваучери по Наредба №11 се извършва при условията на отложено плащане до 60 дни.

Същото е указано в в образеца на предложението за изпълнение на поръчката - Приложение № 3 (т.4) и в проекта на договор (чл. 4).

В своята концепция участникът е посочил, че след като клиентът заплати пълния размер на задължението си към оператора, то автоматично бива обработено, като постъпилата информация за плащане стартира процес по отпечатване, индивидуализация, секюритизация и разпределение съгласно указанията на клиента и подготовка за изпращане, както и че организацията във фирмата позволява да бъде изпълнена всяка платена заявка в рамките между един и двадесет и четири часа.

В концепцията няма посочена организация за обработка на заявката, отпечатване и доставка на ваучерите, при отложено плащане, каквото е предвидено за ваучерите по Наредба №11.

Точно обратното, посочената организация от участника е предвидена за ваучери по "Наредба № 7/11", което показва, че участникът визира и двата вида ваучери.

Налице е съществено разминаване с изискванията на поръчката - в концепцията липсва предвиждане за изпълнение на дейностите от предмета на поръчката, в т.ч. вътрешната организация, която ще бъде приложена за успешното изпълнение на поръчката (приемане на заявки за доставки, организация и срокове за експедиция и други по преценка на участника) за ваучери по Наредба № 11.

3. Възложителят е изискал към техническото предложение участниците да представят заверени копие на действащи договори между участниците и хранителни вериги на територията на гр. Пловдив за приемане на ваучери за храна. В тази връзка в раздел I, т. 10 от Указанията на участниците възложителят е посочил следното: Участниците следва да могат да осигурят използване на ваучери в търговски обекти в гр. Пловдив - минимум 7 /седем/ определени търговски вериги за хранителни стоки, с които участникът следва да има сключени договори за приемане на ваучери, отпечатани от участника. Възложителят е посочил също така седем конкретни търговски вериги, притежаващи обекти на територията на гр. Пловдив.

Комисията счита, че от приложените договори към техническото предложение следва да се установява спазването на изискването за действащи договори с определени хранителни вериги.

При служебна проверка на представените към техническото предложение договори, комисията установи, че липсват договор за една от изисканите от възложителя хранителни вериги, а именно - Лидл България.

3. Отделно от горното, в РазделVI Необходими документи, Буква Б - Техническо предложение, т. 3 изисквате "Заверено копие на действащи договори между участниците и хранителните вериги на територията на гр. Пловдив за приемане на ваучери за храна". В тази връзка от участник в процедурата е постъпило запитване, касаещо съдържата се в договорите информация, която представлява търговска тайна, а в голямата си част от договорите съществуват клаузи за конфиденциалност.

 С писмо Изх. 656/12.02.2018 год.е публикуван отговор до заинтересованите лица, в който е посочено, че участниците могат да предоставят заверени копия от действащи договори със заличени данни, относно информация, която представлява съществена търговска тайна, или клаузи за конфиденциалност, или данни за срокове, процент възнаграждение, индивидуални условия, като следва да бъде изрично посочено основанието за заличаване на тези данни.

Участникът се е възползвал от възможността за заличаване на данни, като във всички представени договори е заличена част от информацията, без обаче да бъде посочено основанието за заличаване на данните, каквото е изричното указание на Възложителя.

***Предвид изложеното и на основание чл. 107, т.2, б „а” от ЗОП комисията предлага участника "Призма Лукс" ООД за отстраняване на процедурата.***

 **2. По отношение на техническото предложение от офертата на Томбоу България ООД:**

 След проверка на документите комисията констатира, че техническото предложение отговаря на изискванията на поръчката.

 Комисията определи следващото си заседание за отваряне и оповестяване на ценовите предложения на допуснатите участници. За деня, часа и мястото на отваряне на ценовите оферти участници следва да бъдат уведомени в профила на купувача, в електронното досие на поръчката 2 работни дни преди заседанието, съгласно чл. 57, ал.3 от ППЗОП.

 Съгласно чл. 57, ал. 3 от ППЗОП, при отварянето на плика с предлаганата цена имат право да присъстват участниците в процедурата или техни упълномощени представители, както и представители на средствата за масово осведомяван

ПРЕДСЕДАТЕЛ:     ………п..………

 ЧЛЕНОВЕ:               ……….п.………                            ………….п………..